မွန်းအောင်

မွန်းအောင် (၁၉၆၀ ခုနှစ်ဖွား) သည် ကချင်လူမျိုး အဆိုတော် တေးရေးဆရာ နှင့် ဒီမိုကရေစီ လှုပ်ရှားသူတစ်ဦးဖြစ်သည်။ ၁၉၈၈ ခုနှစ်အရေးအခင်းကာလတွင် အစိုးရဆန့်ကျင်သရုပ်ပြခဲ့မှုများကြောင့် နော်ဝေးနိုင်ငံသို့ ထွက်ခွာလာခဲ့ရသည်။ထူးအိမ်သင်ရေးသားခဲ့သော အရေးကြီးပြီ(သွေးသစ္စာ)သီချင်းအားသီဆိုခဲ့သူဖြစ်သည်။ လွတ်မြောက်နယ်မြေတွင်အတူတကွနေထိုင်ခဲ့ကြရာ ထူးအိမ်သင်မှ မွန်းအောင် အား ထိုသီချင်းအားသီဆိုစေခဲ့သည်။ ယနေ့ခေတ်တိုင် သွေးသစ္စာ သီချင်းမှာ ခေတ်စနစ်ကိုထင်ဟပ်နေလေသည်။

ထုတ်လုပ်ဖြန့်ချိခဲ့သော တေးစုများ

၁။ စိဉ္စမာဏဉာဏ်
စိဉ္စမာဏဉာဏ် တေးစီးရီးကို ၁၉၈၀ ပြည့်နှစ်တွင် စင်ယော်တေးသံသွင်းက ထုတ်လုပ်ဖြန့်ချိခဲ့သည်။ သီချင်းများအား မဇ္ဈိမလှိုင်း အဖွဲ့က တီးခတ်ပြီး တေးရေးများမှာ ကိုနေဝင်း၊ မောင်မောင်၊ ကိုရဲလွင်၊ မောင်သစ်မင်း၊ နိုင်မင်းနှင့် မွန်းအောင် တို့ ဖြစ်သည်။

၂။ ၈/၈၂ အင်းလျား
၈/၈၂ အင်းလျား တေးစီးရီးကို ၁၉၈၄ ခုနှစ်တွင် စင်ရော်၊မန္တလေး၊တေးသံသွင်း တို့မှ ထုတ်လုပ်ဖြန့်ချိခဲ့သည်။ တီးခတ်သူများမှာ The Rhythm တီးဝိုင်းဖြစ်ပြီး တေးရေးသူများမှာ ကိုနေဝင်း၊ မောင်မောင်၊ ရဲလွင်၊ ရာပြည့်၊ ဟန်ဇော်၊ အဝခေါ်ရမ်နှင့် မွန်းအောင် တို့ ဖြစ်သည်။

၃။ မိုးလုံးမှိုင်း 
မိုးလုံးမှိုင်း တေးစီးရီးကို ၁၉၈၅ ခုနှစ်တွင် စင်ရော်၊မန္တလေး၊တေးသံသွင်း မှ ထုတ်လုပ်ဖြန့်ချိခဲ့သည်။ တေးဂီတမှာTHE RHYTHMS’OF’THE MEDIUMWAVE MUSIC ဖြစ်ပြီး တေးရေးများမှာ ကိုမောင်မောင်၊ ကိုနေဝင်း၊ ကိုရဲလွင်၊ မောင်သစ်မင်း၊ ခင်မောင်တိုးနှင့် ချစ်ကို တို့ ဖြစ်သည်။

၄။ လွမ်းရတဲ့ညတွေလွန်ပါစေ
လွမ်းရတဲ့ညတွေလွန်ပါစေ တေးစီးရီးကို ၁၉၈၇ ခုနှစ်တွင် စင်ရော်၊မန္တလေး၊တေးသံသွင်းက ထုတ်လုပ်ဖြန့်ချိခဲ့သည်။ တေးဂီတမှာ မဇ္ဈိမလှိုင်း ဖြစ်ပြီး တေးရေးများမှာ ကိုနေဝင်း၊ မောင်မောင်၊ ရဲလွင်၊ မောင်သစ်မင်း၊ နိုင်မင်း၊ ကိုဖြိုးနှင့် အောင်နိုင် (ဓာတု) တို့ ဖြစ်သည်။

၅။ ငြိမ်းချမ်းရေးတိုက်ပွဲ

ငြိမ်းချမ်းရေးတိုက်ပွဲ တေးစီးရီးကို ၁၉၉၂ ခုနှစ်တွင် ဖြန့်ချိခဲ့ပြီး တေးရေးသူများမှာ မွန်းအောင်နှင့် ထူးအိမ်သင်တို့ ဖြစ်သည်။

၆။ လွတ်မြောက်ရာလမ်း
လွတ်မြောက်ရာလမ်း တေးစီးရီးကို ၁၉၉၈ ခုနှစ်တွင် နော်ဝေ နိုင်ငံရောက် မွန်းအောင် နှင့် သူငယ်ချင်းများ က တီးခတ်ဖြန့်ချိခဲ့ပြီး မွန်းအောင် ကိုယ်တိုင်ရေးသားခဲ့သော သီချင်းများဖြစ်သည်။

၇။ ဝတ်မှုန်ကူးတဲ့ည
ဝတ်မှုန်ကူးတဲ့ည သည် ၁၉၈၈ နောက်ပိုင်းမြန်မာနိုင်ငံမှ ထွက်ခွာသွားပြီးနောက် ပထမဆုံးပြည်တွင်းတွင် ပြုလုပ်ခဲ့သော တေးဂီတဖျော်ဖြေပွဲဖြစ်သည်။ The Rhythm Music Band အဖွဲ့က တီးခတ်ပေးခဲ့သည်။ တေးရေး ကိုနေဝင်း၊ မောင်မောင်၊ ရဲလွင်၊ မောင်သစ်မင်း၊ အောင်နိုင် (ဓာတု)၊ အဝခေါ်ရမ်၊ ခင်မောင်တိုး နှင့် ထူးအိမ်သင် တို့၏ သီချင်းများ ပါဝင်ခဲ့သည်။

၈။ ငြိမ်းချမ်းရေးမိုးစက်များ
ငြိမ်းချမ်းရေးမိုးစက်များ တေးစီးရီးကို ၂၀၁၆ ခုနှစ်တွင် ဖြန့်ချိခဲ့ပြီး The Rhythm တေးဂီတအဖွဲ့က တီးခတ်ထားသည်။ တေးရေးများမှာ ကိုရဲလွင်၊ ကိုနေဝင်း၊ ကိုအောင်ဝင်း၊ ကိုဒီချစ်မျိုးနှင့် မွန်းအောင် တို့ ဖြစ်သည်။

ကိုးကား

Category:မြန်မာ အမျိုးသား အဆိုတော်များ
ကဏ္ဍ:၁၉၆၀ မွေးဖွားသူများ